
Narvas Kangelaste prospekt 34a asuva maa-ala osa
tasuta kasutusse andmine (KÜ KANGELASTE 24, 
KÜ Kangelaste 30 ja KANGELASTE 34 KÜ)

1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus KÜ KANGELASTE 24, KÜ Kangelaste 30 ja KANGELASTE 34 KÜ ühisavaldus, milles palutakse kasutusse anda Narva linnale kuuluva Kangelaste prospekt 34a  (Katastritunnus 51102:006:0045) maa-ala osa üldpinnaga 300 m2 täiendavate autoparkimiskohtade loomiseks ja jäätmekonteinerite paigaldamiseks
Narva Linnavalitsuse Linnavara- ja Majandusamet tegi Narva Linnavalitsuse Arhitektuuri- ja Linnaplaneerimise Ametile järelepärimine arvamuse saamiseks selles küsimuses. Oma vastuses teatati, et neil ei ole vastuväiteid Kangelaste prospekt 34a maa-ala osa kasutusse andmisele nimetatud korteriühistutele tingimusel, et täidetakse parkimisala rajamiseks vajalikud nõuded. 
KÜ KANGELASTE 24, KÜ Kangelaste 30 ja KANGELASTE 34 KÜ ühisavaldust arutati Narva Linnavalitsuse linnavarakomisjoni istungil 02.06.2010. a (protokoll nr 5) ning otsustati:
1. Anda KÜ-le KANGELASTE 24, registrikood 80180571, KÜ-le Kangelaste 30, registrikood 80171069, ning KANGELASTE 34 KÜ-le, registrikood 80170621, avalikku enampakkumist korraldamata määramata ajaks tasuta kasutusse Narvas Kangelaste prospekt 34a  asuva maa-ala (katastritunnus 51102:006:0045) osa üldpinnaga 300 m2 täiendavate autoparkimiskohtade loomiseks ja jäätmekonteinerite paigaldamiseks.
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti võib Korra punktide 46, 46.4, 7.2.6 alusel avaliku enampakkumiseta või eelläbirääkimistega pakkumiseta anda kasutusse linnavara - linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi korraldamiseks. Vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.3). Seega, eelnimetatud maa-ala enampakkumiseta kasutusse andmise otsustuse võtab vastu Narva Linnavalitsuse Linnavara- ja Majandusamet, Narva Linnavalitsusel tuleb aga vastu võtta otsustus antud maa-ala tasuta kasutusse andmise kohta, kuna Korra punktide 7.2, 7.2.6 kohaselt üksnes linnavalitsuse korraldusega võib linnavara korteriühistule või korteriomanike ühisusele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks.
Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet kui Kangelaste prospekt 34a asuva maa-ala bilansiline valdaja.

3. OTSUS

3.1. Anda KÜ-le KANGELASTE 24, registrikood 80180571, KÜ-le Kangelaste 30, registrikood 80171069, ning KANGELASTE 34 KÜ-le, registrikood 80170621, määramata ajaks tasuta kasutusse Narvas Kangelaste prospekt 34a  asuva maa-ala (katastritunnus 51102:006:0045) osa üldpinnaga 300 m2 parkimisala rajamiseks ja jäätmekonteinerite paigaldamiseks.

3.2. Narva Linnavalitsuse Linnavara- ja Majandusametil sõlmida KÜ-ga KANGELASTE 24, KÜ-ga Kangelaste 30 ning KANGELASTE 34 KÜ-ga punktis 3.1 nimetatud maa-ala tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks KÜ-le KANGELASTE 24, KÜ-le Kangelaste 30 ning KANGELASTE 34 KÜ-le.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

